open-index/open-wikipedia-markdown huggingface dataset:
Parlamentsvalget i Bhutan 2008

**Parlamentsvalget i Bhutan 2008** ble avholdt 24. mars. Det var det første frie valget i Bhutan, og betød en vesentlig endring i Bhutans politiske system.

To partier kjempet om i alt 47 plasser i «underhuset» i den rekonstruerte nasjonalforsamlingen, Tshogdu. De to partiene var Folkets demokratiske parti, som ledes av Sangay Ngedup, og Druk Phuensum Tshogpa (*Bhutans anstendige parti*), som ledes av Jigme Thinley. Både Ngedup og Thinley har vært regjeringsmedlemmer og statsminister. 

Prosessen fram til demokratiske valg har vært initiert av Bhutans tre siste konger. Kongen ga mandag ordren om at innbyggerne skulle stemme, og at dette ville føre til stabilitet i  landet.

Et tredje parti, Bhutans nasjonalparti, ble ikke godkjent av valgkommisjonen. Bhutanerne er opptatt av å ivareta et rent topartisystem, ettersom landet er redd for koalisjoner og politisk ustabilitet. 

Valget ble avholdt i 47 enmannskretser. Alle kandidatene måtte ha høyere utdannelse. 

## Valgresultat

## Prøvevalg
Et prøvevalg ble avholdt 21. april 2007, mellom fire fiktive partier: Druk blått parti; Druk grønt parti; Druk rødt parti og Druk gult parti. Partiene representerte hver sine «verdier»: blått for redelighet, grønt for miljø, rødt for industriutvikling og gult for tradisjonelle verdier. 

Prøvevalget ble gjennomført i alle 47 valgkretser, og i 869 stemmelokaler med ca. 1000 stemmeberettigede i hvert lokale. De to partiene som vant første valgomgang skulle gå videre til en neste valgomgang 28. mai 2007. Valgobservatører fra FN og India overvar prøvevalget.

Resultatene fra første runde ble som følger:

De to vinner-partiene i prøvevalgets første runde stilte med tilfeldig valgte studenter som «kandidater» i prøvevalgets andre runde. Gult parti vant 46 av de 47 plassene. Valgoppslutningen i andre prøverunde var 66 %.

I alt  personer hadde registrert seg som velgere ved prøvevalget. Det antas at ca.  hadde vært stemmeberettigede.

## Valgforberedelser
Partiene måtte levere sine intensjonserklæringer, kandidatlister og reviderte regnskapet til valgkommisjonen innen 22. januar 2008. Kandidatene startet valgkampen i sine valgkretser 7. februar. 

Stemmeberettigede velgere kunne registrere seg i valgmanntallet inntil 20. februar. Stemmerettsalderen var fylte 18 år pr 1. januar 2008. Manntallet ble offentliggjort 5. mars.

## Referanser
Slaget ved Nybøl

**Slaget ved Nybøl** den 28. mai 1848 var et dansk overraskelsesangrep på de tyske troppene som hadde forskanset seg på Sundeved. Tyskerne lå stasjonert ved Dybbøl mot Alssund, mellom fastlandet og øya Als. Den danske overkommandoen hadde fått tillatelse for et fremstøt for å drive general Halketts forbundsdivisjonen fra deres stillinger på Sundeved.

Det kom kontraordre fra krigsministeriet om å innstille angrepet ettersom Wrangel hadde trukket seg tilbake over grensen 25. mai fordi stormaktene ønsket diplomatiske forhandlinger mellom partene. Kontraordren kom for sent og general Hans Hedemann startet angrepet om formiddagen 28. mai med 14.000 soldater. Den danske angrepsstyrken besto av 18 bataljoner, en eskadron, tre kanonbatterier og en ingeniørenhet.

De tyske troppene bestod av 14 bataljoner, 11 eskadroner og 28 kanoner. Selv om troppene var i beredskap, kom likevel angrepet fra de danske styrkene som en overraskelse. Tyskerne ble derfor tvunget til retrett etter en hard kamp, og bare halvparten av forbundsdivisjonen var tilgjengelige for general Halkett. Danskene tok herredømmet over Sundeved helt fram til Adsbøl.

Wrangel besluttet å gå til motangrep for å gjenvinne det tapte terrenget og å kaste danskene helt ut av Sundeved. Men det første slaget ved Dybbøl ble et nytt nederlag den 5. juni 1848. Begge slagene ved Dybbøl var egentlige ikke nødvendig etter Wrangel hadde trukket seg ut av det danske kongeriket, men ga den danske befolkningen selvtillit på nytt og soldatenes moral var styrket.

## Referanser


## Litteratur
* Johs. Nielsen, *Treårskrigen 1848-1851* 1993 ISBN 87-89022-03-3
* 

## Eksterne lenker
*
Robert Anton Wilson

**Robert Anton Wilson** (født Robert Edward Wilson 18. januar 1932, død  11. januar 2007) var en amerikansk forfatter, psykolog, filosof, framtidsforsker og konspirasjonsteoriforsker.

Han ble født i Methodist Hospital, i Brooklyn, New York.

I 1979 fullførte Robert Anton Wilson en doktorgrad i psykologi ved Paideia University i California. Wilsons doktorgradavhandling ble senere publisert i noe modifisert form, i boken Prometheus Rising.

Robert Anton Wilson er hovedsakelig kjent for bøkene Prometheus Rising og Quantum Psychology, som i stor grad baserer seg på strategier og øvelser for bevisstgjøring av hvordan ulike tankemønstre påvirker ens oppfattning av verden, og hvordan bevisste endringer i disse, kan muliggjøre nye perspektiver. Bøkene baserer seg også i vesentlig grad på Timothy Learys 8-kretsers bevissthetsmodell, og Alfred Korzybskis generell semantikk.

Robert Anton Williams deltok 1986 i Oslo Internasjonale Poesifestival.
## Referanser


## Eksterne lenker
* 
*
Janina Berman

**Janina Berman** (født 1945) er en finsk skuespiller som også har hatt
roller innen svensk film og TV.

## Filmografi (utvalg)
### Spillefilm
* 1995 – *[[Mannen utan ansikte]]* – bankansatt 

### Kortfilm
* 2004 – *[[Lasileuka]]* eller *Glass Jaw* – Naapuri

### TV
* 2004 – *[[Graven]]* – Jeanette Kock (mini-TV-serie)
* 1999 – *[[Hovimäki]]* – Talousmamselli Frieda Siegell (5 episoder, TV-serie)
* 1993 – *[[Nuijasota - 1500-luvun tarinoita]]* – Katerina Jagellonica (mini-TV-serie)
* 1992 – *[[En komikers uppväxt]]* – Ritva (mini-TV-serie)

## Referanser


## Eksterne lenker
*
Whale Rider

***Whale Rider*** er et newzealandsk familiedrama fra 2002 regissert av Niki Caro. Filmen handler om en maorikultur på New Zealand. Den bygger på romanen *[[The Whale Rider]]* fra 1987 av den newzealandske forfatteren Witi Ihimaera.

## Handling
Filmen begynner med at høvdingens svigerdatter føder tvillinger og dør under fødselen. Tvillingene er en gutt og en jente. Gutten er dødfødt. Jenta får navnet Paikea, hvilket høvdingen – hennes farfar – misliker sterkt. Navnet Paikea er navnet på deres mytologiske forfar som kom ridende på en hval.

Stammen trenger en ny høvding, men ingen av guttene høvdingen lærer opp klarer prøvene. Paikea kjenner seg kallet, men ifølge tradisjonen må høvdingen være mann.

## Om filmen
Den vant en BAFTA for beste spillefilm. Det kan også nevnes at den vant publikumsprisen ved Sundance filmfestival, Toronto internasjonale filmfestival, Rotterdam International Film Festival og San Francisco International Film Festival.

## Rolleliste
* Keisha Castle-Hughes som Paikea Apirana 
* Rawiri Paratene som Koro Apirana
* Vicky Haughton som Nanny Flowers 
* Cliff Curtis som Porourangi
* Grant Roa som onkel Rawiri

## Referanser


## Eksterne lenker
*
Aviation navale

**Aviation navale**, ofte kalt **Aéronavale**, er flystyrken til Frankrikes marine, Marine nationale. Den ble opprettet i 1998, da man slo sammen avdelingene for maritim rekognosering og luftfartøyene på hangarskipet *Charles de Gaulle*.

Aviation navale har 162 luftfartøy, hvorav 138 er kamputstyrte. De opererer fra 6 flystasjoner, 5 i fastlands-Frankrike og én utenfor landets grenser. Hovedkvarteret ligger i Toulon.

## Organisering og utstyr
Aéronavale har fire områder:
* Luftfartøyene på hangarskipet *[[«Charles de Gaulle» (R 91)|Charles de Gaulle]]*: Dassault Rafale, Super Étendard og E-2 Hawkeye
* Maritim luftpatruljering: Dassault Atlantique
* Helikoptre på marinens andre overflatskip: Eurocopter Dauphin, Eurocopter Panther, Aérospatiale Super Frelon, Westland Lynx, Aérospatiale Alouette III
* Andre luftstøtteenheter
Einar Hareide

**Einar Hareide** (1899–1983) var en norsk politiker (KrF) og fiskebåtreder fra Hareid. Han var stortingsrepresentant for Møre og Romsdal i fem perioder fra 1945 til 1965. 

Han var utdannet med middelskole (1918) og handelsgymnas (1920). I sin yrkeskarriere var han fra 1921 til 1965 administrerende direktør for fire norske havfiskeselskaper: A/S Øyulf, A/S Fangst, A/S Bard og familieselskapet Johan E. Hareide A/S. 

Hareide var varaformann i KrF fra 1951 til 1955, og formann fra 1955 til 1967.

I 1965 ble Hareide utnevnt til Kommandør av St. Olavs Orden. Han var bror av Bjarne Hareide

## Referanser


## Eksterne lenker
*
Proklamedia

**Proklamedia** er et kristent bokforlag tilknyttet Ungdom i Oppdrag. Proklamedia var et imprint i Luther forlag fra 2009 til 2013. I 2014 tok Ungdom i Oppdrag tilbake forlaget og driver det i dag som et eget aksjeselskap 100 % eid av Ungdom i Oppdrag. 

Forlaget startet opp i 1975 i ut fra Ynglingen i Kristiansand. Virksomheten ble flyttet til Grimerud gård til Ungdom i Oppdrags nye senter i 1976. 

Forlagssjef i Proklamedia er Alexandru Dragoman.. Han tok over som forlagssjef fra 1. februar 2016.

Ungdom i Oppdrag er den norske avdelingen av den internasjonale kristne evangeliserings- og misjons bevegelsen  *Youth With A Mission* (YWAM), med hovedsenter på Grimerud gård, ved Hamar.

## Eksterne lenker
* 
*
Grimerud gård

**Grimerud gård** er både et gårdsbruk og hovedkontor for Ungdom i Oppdrag Norge. Gården ligger på Ottestad, midt mellom Stange og Hamar, nær tidligere Ottestad togstasjon. Grimerud er hovedsenter til Ungdom i Oppdrag i Norge. Det viktigste arbeidet er å rekruttere, utruste og sende misjonærer til hele verden. Organisasjonen når ut både lokalt, nasjonalt og internasjonalt.

Ungdom i Oppdrag har vært på gården siden 1975. Gården ble 1. januar 2016 kjøpt fra Eckbostiftelsen, som drev den som internatskole frem til 1971.  Grimerud gård er et internasjonalt fellesskap av mennesker fra hele verden, hvor over 150 personer jobber.

På begynnelsen av 1990-årene, ble låven ombygd til en stor møtesal som kan ta oppmot 450 personer. Samtidig ble den første festivalen arrangert. På Grimerud gård arrangeres Ungdom i Oppdrags ungdomsfestivaler og familieleirer. Noen store konferanser som avholdes årlig er Ungdom I Oppdrags medarbeidersamling i januar, samt «Sammen for Hans Ansikt», en konferanse med fokus på bønn i mars. Til enhver tid er det beboere på Grimerud fra over 20 forskjellige nasjonaliteter, hovedsakelig vestlige land. Grimerud barnehage, forlaget Prokla Media og et ressurssenter og kontor for misjon drives fra gården.

Ungdom I Oppdrag Grimerud driver flere skoler:

* Disippeltreningsskole, både Fire and Fragrance, samt Awake (DTS)
* Chronological School Of Biblical Studies (CSBS)
* Family Ministry School (FMS)
* School of Transformational Business (SOTB)
De fleste skolene starter om høsten, og varer fra 3 til 10 måneder.

Samtidig er det også flere prosjekter:
* *Familiefokus*
* *Bibelen til Alle*
* *Mission Adventures*
* *Family Adventures*
* *Flyktningarbeid*

## Gårdsdriften
Grimerud gård er på rundt 500 mål og Ungdom I Oppdrag driver selv med gårdsdrift. Den har eget verksted samt korntørke med lager, og stor lagringsplass. Gården produserer korn av bygg og hvete. Den har ikke melkeproduksjon, men det foregår en liten produksjon av sau. Låven er ombygd til bønnerom og møtesal. Den inneholder også lager for forlaget Prokla Media.

## Litteratur
* Østbye, David André. 2008. *En smak av honning.* (Jan Honningdal). Korsets Seier, 14. mars 2008. side 5-7.

## Eksterne lenker
* Grimerud gård - hjemmeside
* Ressurssenter for misjon 
* Grimerud gård
Nishiseto-motorveien

er en bompengefinansiert (Expressway) motorvei i Japan som forbinder de to hovedøyene Honshū og Shikoku. Motorveien knytter også syv av Geiyo-øyene sammen, blant andre Ohshima, Umashima, og Innoshima. Motorveien er omtrent 60&nbsp;km lang og strekningen inneholder ti broer, blant annet Kurushima Kaikyo-broene som er verdens lengste hengebro struktur og Tatara-broen. Veien ble åpnet 1. mai 1999 og har fire felt (to i hver retning) i tillegg til gang- og sykkelvei (nesten hele strekningen). Honshu-Shikoku Bridge Expressway Company Limited er ansvarlig for drift og vedlikehold av veien.

## Broer

* Shin-Onomichi-broen
* Innoshima-broen
* Ikuchi-broen
* Tatara-broen
* Ohmishima-broen
* Hakata-Ohshima-broene (to broer)
* Kurushima-Kaikyō-broene (tre broer)

## Referanser


## Eksterne lenker
* Honshu-Shikoku Bridge Expressway Company Limited Besøkt 24. mars 2008
Asbjørn Aarnes

**Asbjørn Sigurd Aarnes** (født 20. desember 1923 på Vågbø i Tingvoll, død 8. januar 2013 i Oslo) var en norsk litteraturforsker, kjent for en rekke bøker om norsk og fransk litteratur.

Aarnes vokste opp på Nordmøre og fullførte landsgymnaset i Volda under krigen. I Volda ble han tilhenger av riksmål og utviklet interesse for fransk litteratur. Høsten 1945 begynte han studier i fransk, engelsk og litteraturhistorie i Oslo. Han gjennomførte flere studieopphold i Paris og studerte fra 1951-52 ved École normale supérieure. Han tok magistergrad  i 1950. I 1957 ble Aarnes dr. philos. ved Universitetet i Oslo, med en avhandling om Gérard de Nerval. Han var professor i europeisk litteraturhistorie med fransk som hovedansvar fra 1964 til 1993, samt leder for romansk institutt fra 1966 til 1970.

gift 1950 med Berit Alten (1915-2002), søster av Rønnaug Alten.

Aarnes var i redaksjonen til Idé og tanke 1960-85 og redaktør av Thorleif Dahls kulturbibliotek (1978–2001). Han var medlem av Det Norske Akademi for Språk og Litteratur (preses 1966-83) og Det Norske Videnskaps-Akademi, samt bidragsyter til tidsskriftet Minerva.

Under Mykle-striden i 1957 tilhørte Aarnes kretsen til A.H. Winsnes, som støttet aktoratet i rettssaken mot Mykle.

Fra 2005 skrev Aarnes en spalte på nynorsk i avisen Dag og Tid, og et utvalg av disse ble utgitt i 2006 under tittelen *Råka av røyndom*. I 2008 utgav Aarnes en bok om Snorres betydning for europeisk kultur.  I boka ønsker Aarnes å se Snorre som en inspirasjonskilde for romantikken i europeisk litteraturhistorie.

## Utmerkelser
* Ridder av 1. klasse av St. Olavs orden (2008)
* Ridder av Æreslegionen
* Ridder av Den franske fortjenstorden 
* Offiser av De akademiske palmer 
* Ridder av Bjørnsonordenen
* Anders Jahres kulturpris (1990)
* Medlem av Det Norske Akademi for Språk og Litteratur 1961, preses i akademiet fra 1967 til 1982

## Bibliografi

### Utgivelser
* *Diktningen hos [[Gérard de Nerval]]. Estetikk og poesi* (doktoravhandling 1957)
* *Litteraturforståelse, diktning og kritikk* (Tanum, 1961). Med Egil Wyller (red.). I serien Idé og tanke.
* *[[Boileau]] og diktekunsten. Barokk – Klassisisme – Opplysning* (1961)
* *Det poetiske fenomen. Essays om [[Alf Larsen]], [[Gunnar Reiss-Andersen]], [[Emil Boyson]] og [[Claes Gill]]* (1963). I serien Idé og tanke.
* *Stadier i fransk idéliv* (1998)
* *Ut av fatning* (Aschehoug, 2001). Dialoger med kulturjournalist Hall Bjørnstad.
* *Poesien hos [[Olav Nygard]]. Et dikteralbum* (Pax, 2004). Biografi.
* *Dryadens hind. Om et dikt av [[Emil Boyson]]* (redaktør, 2004). Artikkelsamling.
* *Råka av røyndom* (Vidarforlaget, 2006). På nynorsk.
* *Lyset i nord – et Snorre-album* (Vidarforlaget, 2008).
* *Troll i ord* (Vidarforlaget, 2009). På nynorsk.

### Oversettelser
* Michel de Montaigne, 
* René Descartes, *Meditasjoner* (1980)
* Franz Kafka, *Fortellinger* (1985)
* Henri Bergson, *Den filosofiske intuisjon* (1989)
* Emmanuel Lévinas, *Den Annens humanisme* (1993) og *Underveis mot den Annen* (1998).

## Referanser


## Eksterne lenker
* 
* Torbjørn Røe Isaksen i Minerva Intervju med Asbjørn Aarnes, 2006 , republisert 2013
Rexall Place

**Rexall Place** er en innendørs arena i Edmonton, Alberta i Canada. Arenaen er hjem til Edmonton Oilers i NHL, Edmonton Oil Kings i WHL, og Edmonton Rush i NLL (lacrosse). Arenaen blir også brukt til konserter.

## Eksterne lenker
*  (engelsk)
* Edmonton Oil Kings (engelsk)
* Edmonton Rush (engelsk)
* Edmonton Oilers (engelsk)
Bycast

**Bycast** er skinn av ku eller okse som er belagt med et tykt lag polyuretan for å få en spesielt blank og glinsende overflate.  Dette gjør at den også er mer slitesterk enn vanlig skinn og enklere å vedlikeholde. Bruk bare en lett fuktet klut og tørk av.  Riper kan behandles ved å varme opp overflaten lett med en hårføner for deretter å stryke lett over med en lett fuktet klut.
Vasspest

**Vasspest** (*Elodea canadensis*) er en nordamerikansk plante i froskebittfamilien. Planten ble innført til Irland i 1836, derfra har den spredt seg ukontrollert til andre land i Europa og har mange steder forårsaket stor skade på den lokale faunaen.

## Beskrivelse
Vasspest er en undervannsplante tilhørende langskuddsplantene (elodeidene). Den opptrer både som korte, ugreinete skudd og lange, forgreinete skuddvaser. Planten kan strekke seg fra bunnen opp til vannoverflaten fra 2-3 meters dyp (maksimalt 8 meter) og kan være rotfestet eller frittflytende. Ved gode næringsforhold og kraftig vekst kan den danne tette skuddmatter i overflaten. Skuddmattene kan videre bli kraftig begrodd av trådalger. Planten sprer seg ved skuddfragmentering (avrevne deler vokser ut til nye planter).

Skuddene er mørkegrønne og kan minne om en piperenser i fasong. Den har tette bladkranser med tre langstrakt ovale blader
i hver krans. Planten blomstrer på sensommeren, og blomsten er den eneste delen av planten som stikker over vann.

## Annet
I Norge ble vasspest første gang introdusert i Østensjøvannet i 1925. Der holdt den seg lenge, inntil den i slutten av 1950-åra spredte seg til Jarenvatnet på Hadeland. Derfra spredte arten seg raskt til Drammensvassdraget, og fra 1960-tallet og framover har man regnet med at arten har spredt seg til cirka femten nye lokaliteter årlig.

Man regner med at arten kan være spredt til omkring 60 innsjøer og 13 mindre elvestrekninger i Norge, for det meste på Østlandet. Den er imidlertid kjent langs hele kysten til Rogaland, der minst fire vann er invadert. Den finnes nå også i Trøndelag, blant annet på Frosta.

På Ringerike er det registrert at svaner beiter på vasspest og bidrar til plantens tilbakegang, men i hvilken grad vet man ikke sikkert. På 1980-tallet kunne man imidlertid se opp mot 1&nbsp;000 svaner som beitet på vasspest i Steinsfjorden (del av Tyrifjorden i Buskerud) samtidig, og siden dette fenomenet startet har fjorden fått halvert biomassen med vasspest, samtidig som det er registrert langt færre svaner der i senere år. Det kan altså tyde på at det er en sammenheng mellom vasspestens biomasse og antallet svaner i innsjøen.

I Fremmedartslista er vasspest plassert i kategorien *svært høy risiko* på grunn av stort invasjonspotensial og høy økologisk effekt. I februar 2009 ble det forbudt å importere, omsette, holde og sette ut vasspest i Norge. Forbudet gjelder også den beslektede arten smal vasspest.

## Referanser




## Eksterne lenker
* 
* Miljøstatus i Norge: Vasspest og smal Vasspest
Områdevern

**Områdevern**, eller **landskapsvern**, omhandler vern av naturområder i forskjellig omfang og utstrekning. Slikt vern blir gjort for å sikre et representativt område av naturen, for å ta vare på økologiske nøkkelområder, eller for å sikre leveområder for trua dyre- og plantearter.

## Områdevern i Norge

Områdevern i Norge foregår etter naturmangfoldloven av 19. september 2009, som ble vedtatt på forslag fra Regjeringen og miljøvernminister Erik Solheim etter omfattende debatt. Den avløste naturvernloven av 1970. 

Naturreservat er den strengeste formen for områdevern som finnes i Norge. Mildere former for områdevern er landskapsvernområder og til en viss grad nasjonalparker og biosfærereservater. 

Videre er det mulig å opprette mildere former for vern: Biotopvernområdeer etter naturmangfoldloven og jakt- og viltloven, marint verneområde etter naturmangfoldloven og havressursloven, samt fylkesvis registrering av inngrepsfrie områder.

### Norske verneformer
De norske områdevernene kan rangeres slik, etter graden av inngrepsforbud og med henvisning til *naturmangfoldloven*:
* Naturreservat – § 37 – strengt vern av arter og økosystemer. Normalt er det forbud mot bygging, virksomhet, motorferdsel, camping, og periodevis ferdsel (f.eks hekkesesong).
* Biotopvernområde – § 38 – strengt vern av biotopet til en art. Normalt er det forbud mot bygging, virksomhet, motorferdsel, camping, og etter nærmere bestemmelse ferdsel.
*Marint verneområde – § 39 – middels vern av marine ressurser i sjø. Normalt er det tillatt med fiske, fangst og ferdsel, men dette kan reguleres nærmere forbud mot forurensing, virksomhet og bruk etter loven.
* Biosfærereservat – middels strengt vern av et større økosystem eller biosfæresystem.
**herunder artsfredning, dyrefredningsområde, fuglefredningsområde og plantefredningsområde, som fra andre land gjerne er kjent som reservat, viltreservat, fuglereservat eller lignende
* Nasjonalpark – § 35 – middels eller mildt vern av naturområder. Normalt er det forbud mot bygging og virksomhet, tidvis også mot motorferdsel og visse friluftsaktiviteter.
* Landskapsvernområde – § 36 – mildt vern av kulturlandskap. Normalt er det forbud mot bygging, men ikke mot næringsvirksomhet eller motorferdsel. 
* Naturminne – mildt vern av et bestemt punktområde, et biologisk individ eller en lokal forekomst.
* Geotopvern – mildt vern av et geologisk område.

### Friluftsliv
Flere av nasjonalparkene har friluftsliv som en del av verneformålet. Slik sikres store områder for allmennheten, både private og statlige eide, slik at befolkningen kan leve ut friluftslivet sitt. 

Friluftslivsområder opprettes for å sikret *allmenhetens adgang til å dyrke friluftslivet.* Samtidig med opprettelsen av Østmarka nasjonalpark i 2023, ble også Østmarka friluftslivsområde opprettet.

## Se også
* Miljøvern
* Ramsarområde
* Norsk rødliste for arter
* Artsfredning
* Bygningsvern
* Kulturvern
* Friluftslivsområde

## Referanser


## Eksterne lenker
* Lov om bevaring av natur, landskap og biologisk mangfold (Naturmangfoldloven)
* Miljøstatus i Norge: Vernet natur
Herb Brooks Arena

**Herb Brooks Arena** er en 7,700-seters arena i Lake Placid, New York. Den berømte kampen Mirakel på isen gikk der under Vinter-OL 1980 da underdog USA ishockey lag slo Sovjetunionen 4-3. Arenaen, opprinnelig kjent som **Olympic Center**, fikk nytt navn etter treneren til Team USA, Herb Brooks, i 2005 for å markere 25. jubileum for «Miracle on Ice».

## Eksterne lenker
* Official Site hosted by the New York State Olympic Regional Development Authority
App Store

**App Store** er en nettbutikk og et program fra Apple, tilgjengelig på iPhone, iPod touch og iPad fra iOS versjon 2.0, som ble utgitt i slutten av juni 2008. Tjenesten er også tilgjengelig gjennom iTunes-programvaren og en egen App Store til Mac OS X kommer med versjon 10.7 («Lion»). I App Store kan utviklere utgi sine programmer til en valgfri pris, hvorav 70 % går til utvikleren og 30 % til Apple. Utviklerne kan også velge å utgi sine programmer gratis, uten å måtte betale noe ekstra til Apple. Utviklerne kan betale en startavgift på 99 amerikanske dollar, slik at de har muligheten til å overføre programmene sine til iPhone, iPod touch eller iPad for testing.

## Nedlastinger
Det er over 250&nbsp;000 applikasjoner som offisielt er tilgjengelig i App Store, og under en iPod-lansering 1. september 2010 fortalte Steve Jobs at det ble lastet ned 200 programmer fra App Store hvert sekund.

### Antall apper for iPad
IPad ble lansert i april 2010, med omtrent 3000 apper tilgjengelig for enheten. Juli 2011, 16 måneder etter lanseringen, var det over 100000 tilgjengelige apper designet spesielt for iPad.

## Klassifiseringer

## Referanser


## Eksterne lenker
* 
*
MS «Princess Seaways»

**MS «Princess Seaways»** er en passasjerferje i flåten til selskapet DFDS som trafikkerer ruten Newcastle -  Amsterdam.

Skipet ble bygget i 1986 ved Seebeckwerft, Bremerhaven i Tyskland og levert det tyske rederiet TT-Line som døpte skipet «Peter Pan» og satte det inn på ruten Travemünde - Trelleborg.

Høsten 1993 ble skipet solgt til rederiet Transport of Tasmania i Devonport, Tasmania, Australia, og skiftet navn til «Spirit of Tasmania». Skipet ble satt i rute Devonport - Melbourne.

Skipet ble solgt julen 2002 og ble midlertidig døpt «Spir».

Tidlig i 2003 ble skipet kjøpt av Fjord Line, malt og omdøpt  til «Fjord Norway». Skipet fikk gjennomført en omfattende renovering ved Ørskov Yards i Frederikshavn. Første tur for «Fjord Norway» med betalende passasjerer Bergen - Haugesund - Egersund - Hanstholm  gikk 8. april 2003. Skipets bruttotonnasje på 31 356 tonn, var nesten dobbelt så mye som danmarksbåten «MS Bergen» som trafikkerte sambandet  tidligere.

17. november 2005 ble skipet satt i rute Bergen - Stavanger - Newcastle der det overtok etter MS Jupiter.

6. september 2006 kunngjorde  danske DFDS at de hadde kjøpt skipet fra Fjord Line med tanke på fortsatt drift i «Englandsruten». Skipet ble malt og omdøpt til «Princess of Norway» og gikk fra høsten 2006 på strekningen Bergen – Newcastle med anløp i Haugesund og Stavanger, men under dansk flagg og i hovedsak med dansk mannskap.  I mai 2007 byttet MS «Queen of Scandinavia» og «Princess of Norway» rute. Princess of Norway ble da satt inn på DFDS-ruten Newcastle - IJmuiden (Amsterdam), mens Queen of Scandinavia overtok Bergen - Newcastle.

I februar  2011 ble skipet malt utvendig og byttet navn til MS «Princess Seaways».

## Referanser

## Eksterne lenker
* 
* 
* DNV Vessel info - Princess of Norway Besøkt 6. mai 2009
* Sjøfartshistorisk selskap - Flåteliste Fjord Line Besøkt 6. mai 2009
Diyala

**Diyala** eller **Sirvan** (arabisk: نهر ديالى *Nahr Diyālā*; kurdisk: **Sîrvan**, farsi: سيروان *Sīrvān*) er en sideelv til Tigris. 

Diyals kilder ligger i Zagrosfjellene i iransk Kurdistan. Elva går her igjennom et fjellandskap og kalles *Sirwan* som kan overettes med brølende elv/vann. Diyala er grenselv mellom Iran og Irak over 32 kilometer før den går inn i Diyalaprovinsen i Irak og flyter etterhvert rolig gjennom det tørre mesopotamiske slettelandet før den munner ut i Tigris like nedenfor Bagdad.

De øvre delene av elva er ikke farbar med båt, men Diyaladalen er en viktig ferdselsåre. Allerede de første bøndene i Mesopotamia utnyttet vannet i Diyala til vanning, men vannføringen var ujevnt fordelt gjennom året med flommer om våren og lite vann utover vekstsesongen. I 1961 ble Darbandikhandammen fullført i nedre del av Diyaladalen, nær byen Suleimania, den gir flomkontroll, kraftproduksjon og vann til landbruket.

## Eksterne lenker
*
Sofia Rotaru

**Sofija Mikhajlovna Jevdokimenko-Rotaru** (russisk София Михайловна Евдокименко-Ротару, født 7. august 1947 i Marsjyntsi, Tsjernivtsi oblast, Ukraina), kjent under artist- og originalnavnet **Sofia Rotaru**, er en russisk, ukrainsk, moldovsk og sovjetisk popartist som har vært et popikon i flere tiår.

## Referanser


## Eksterne lenker
* 
* 
* 
*
Fuji (eple)

**Fuji** er en eplesort som ble utviklet i Japan sent på 1930-tallet. Det er en krysning mellom to amerikanske eplesorter, Red Delicious og Ralls Genet.
Californiarepublikken

**Californiarepublikken** var en opprørsregjering mot meksikanske myndigheter utpekt av amerikanske opprørere 14. juni 1846 i Sonoma. Opprørerne erklærte California, som da var en provins i Mexico, for uavhengig. Republikken varte mindre enn en måned, og 9. juli 1846 ble provinsen annektert av USA, som hadde vært i krig mot Mexico fra mai 1846.
Byåsen kirke

**Byåsen kirke** er en sekskantet kirke fra 1974 i Trondheim kommune, Trøndelag fylke, og er en såkalt arbeidskirke. 

Byggverket er i betong og har 500 plasser. I 2004 gjennomgikk kirken en omfattende ombygging, men beholdt sin opprinnelige sekskantede form. Et bygningsteknisk problem var stadige lekkasjer gjennom det flate taket. Ved ombyggingen løftet man taket så vannet kunne renne av, samtidig som man kan fikk mer dagslys inn i kirken, gjennom nye vindusfelt under taket. Kirken ble også gjort mer synlig i landskapet gjennom et ekstra takoppbygg. 

Kirken het tidligere *Hallset kirke* etter området Hallset, men skiftet navn da store deler av befolkningen på Byåsen tilhører denne menigheten og dermed denne kirken.

Det er ikke kirkegård ved kirken. Området sogner til Havstein kirkegård.

## Referanser


## Litteratur
* 
* Trondheim byleksikon (*Hallstein kirke* og *Byåsen prestegjeld*)

## Eksterne lenker
* 
* 
* Byåsen menighets hjemmeside
Miami Vice

***Miami Vice*** er en amerikansk politiserie som gikk på NBC fra 1984 til 1990. Serien handlet om to politi&shy;etterforskere ved politiet i Miami. Hovedrollene ble spilt av Don Johnson og Philip Michael Thomas. Den karakteristiske musikken var ved Jan Hammer og ble utgitt på soundtrack.

Serien er blant annet kjent for sin utstrakte bruk av tidsaktuell popmusikk og mote. I tillegg til dette gjestet en rekke kjente musikere serien. Serien ble ansett for å være svært moderne og forut for sin tid.

Den gikk periodevis på NRK fra 1986 til 1988. Den ble på 1990-tallet sendt i sin helhet på TV3. I tillegg ble den sendt på Viasat4 og NRK2 i 2000-årene.

## Om serien
*Miami Vice* regnes som en av de mest innflytelsesrike serier noen sinne, både når det gjelder filmteknisk stil, mote og populærkultur generelt. Serien har blant annet blitt beskrevet som en «blanding av hardkokt politidrama, stilfull trendskaper og pastellfarget moteshow». Den regnes blant de fremste ikoner fra 1980-tallet.

I 2006 kom en filmversjon bygd på TV-serien med Colin Farrell som Sonny Crockett og Jamie Foxx som Rico Tubbs

## I rollene
* Don Johnson: James "Sonny" Crockett
* Philip Michael Thomas: Ricardo "Rico" Tubbs
* Edward James Olmos: Martin Castillo
* Saundra Santiago: Gina Navarro Calabrese
* Olivia Brown: Trudy Joplin
* Michael Talbott: Stanley Switek
* Martin Ferrero: Izzy Moreno
* John Diehl: Larry Zito (1984–87)

Personer med flere gjesteopptredener:
* Sheena Easton: Caitlin Davies (sesong 4)
* Charlie Barnett: Noogie Lamont (sesong 1, 2 og 4)
* Belinda Montgomery: Caroline Crockett
* Martin Ferrero: Izzy Moreno
* Pam Grier: Valerie Gordon

## Referanser


## Eksterne lenker
*
* 
* Miami Vice Wikia
Don Budge

**John Donald Budge** (født 13. juni 1915, død 26. januar 2000) var en amerikansk tennisspiller. Han er kjent for å være den første som vant en ekte Grand Slam (vunnet alle fire Grand Slam-turneringene i løpet av et år i 1938. Han vant også to Grand Slam-titler i 1937 og åtte Grand Slam-titler i double (4 i herredouble og 4 i mixed double). I 1939 ble han profesjonell og kunne ikke delta i Grand Slam-turneringene. Han vant mange pro-turneringer. Han var også med på å vinne Davis Cup for USA i 1937 og 1938. Disse årene ble han også utnevnt til *Athlete of the Year* av Associated Press.

## Referanser


## Eksterne lenker
* 
*
Alençon

**Alençon** er en kommune i departementet Orne i regionen Normandie nord i Frankrike.

## Befolkningsutvikling
***Antall innbyggere i kommunen Alençon***

## Referanser


## Eksterne lenker
* 
* Kommunedata INSEE
Aldrin

**Aldrin** er et insektsmiddel, som er veldig giftig. Middelet ble forbudt i Norge i 1971 og har siden 1990-årene vært forbudt i de fleste land. Aldrin er skadelig for dyr, spesielt fisk, og har i tillegg mulig tilknytning til økt kreftrisiko hos mennesker.

## Referanser


## Eksterne lenker
*
Gustav Seitz

**Gustav Seitz** (født 11. september 1906 i Mannheim-Neckarau – død 26. oktober 1969 i Hamburg) var en tysk tegner og billedhogger.

Han var opprinnelig opplært som steinhogger, og studerte kunst i Karlsruhe(fra 1928) og Berlin 1933–1938. På en Italiatur i 1926 var han blitt fascinert av etruskisk kunst og senere av Charles Despiau og Aristide Malliol som han ble kjent med i Paris.

Seitz var soldat mellom 1940 og 1945. 

Fra 1946 var han professor ved Charlottenberguniversitetet foruten å undervise ved kunsthøyskolen og kunstakademiet i daværende Øst-Berlin. Han avsluttet karrieren i Hamburg ved kunsthøyskolen der.

Han stilte ut på documentaII (1959), documenta III (1964) i Kassel og Biennale di Venezia (1968). 

## Se også
* Gustav Seitz Stiftung

## Verker
* "Schreitende" (1949) Bronze, 165 cm
* "Weiblicher Torso" (1955) Bronze, 20 cm http://www.gustav-seitz-stiftung.de/plastik_htm/abb026.htm 
* "Große Marina" (1962) Bronze, 148 x 138 cm http://www.gustav-seitz-stiftung.de/plastik_htm/abb004.htm 
* "Flensburger Venus" (1963) Bronze, im Mannheimer Herzogenriedpark http://www.gustav-seitz-stiftung.de/plastik_htm/abb009.htm 
* "Geschlagener Catcher" (1963/66) Bronze, 198 cm http://www.gustav-seitz-stiftung.de/plastik_htm/abb013.htm 
* "Junge ruhende Sappho" (1964/65)
* "Jungfrauenbrünnlein" (1969) Bronze, 23 x 33 x 33 cm http://www.gustav-seitz-stiftung.de/plastik_htm/abb025.htm  

## Referanser


## Litteratur
* Ursel Grohn: Gustav Seitz. Das plastische Werk. Werkverzeichnis. Hamburg: Hauswedell & Co. (1980) ISBN 3-7762-0198-3
* Heiner Hachmeister: *Gustav Seitz – Catcher und Idole*, ISBN 3-88829-080-5
* Jens Kräubig: *Gustav Seitz – Porta d'Amore*, ISBN 3-88829-105-4
* Claus Pese: *Mehr als nur Kunst. Das Archiv für Bildende Kunst im Germanischen Nationalmuseum,* Ostfildern-Ruit 1998 (*Kulturgeschichtliche Spaziergänge im Germanischen Nationalmuseum*, Bd.2), S.108-111.
* Gustav Seitz Stiftung, Hamburg: Von Liebe und Schmerz. Plastik und Zeichnungen. Lübeck: Dräger + Wullenweber (2006), ISBN 3-9801506-9-0

## Eksterne lenker
* 
* 
* Gustav-Seitz-Stiftung in Hamburg
* Auswahl aus dem plastischen Werk 
* Zeichnungen 
* Druckgrafik
Dürnstein

**Dürnstein** er en by i den østerrikske delstaten Niederösterreich i landkretsen (Bezirk) Krems-Land. 

## Geografi
Dürnstein ligger ved Donau i Wachau. Kommunen (Gemeinde) dekker 16,81 kvadratkilometer, hvorav 59,61 % er skog.

## Historie
Fra 1192 til 1193 ble den engelske kong Richard Løvehjerte holdt fanget i den daværende Burg Dürnstein, som lå rett ovenfor byen. I 1645 ble borgen sprengt av den svenske general Lennart Torstenson og er i dag kun ruiner. 

Klosteret Stift Dürnstein som gjenkjennes ved det blå kirketårnet nede ved elven, ble grunnlagt i 1410 og omformet til barokkstil i det 18. århundre.

Dürnstein ble første gang nevnt som by i 1347. Fra 2000 er byen som en del av kulturlandskapet Wachau, listet av UNESCO som en del av verdensarven. Til Wachau regnes strekningen langs Donau fra Melk (by) til Krems.

Dürnstein - Burgruine (a).JPG|Burg Dürnstein- ruinene
Dürnstein - Stift mit Kirche Maria Himmelfahrt und Stadtmauerteil.jpg|Klosteret Stift Dürnstein


## Referanser


## Eksterne lenker
*
Roberto Giacomi

**Roberto Giacomi** (født 1986) er en tidligere canadisk fotballspiller. 

Han startet karrieren i Markham Lightning i 1996, før han kom til skotsk eliteserie og Rangers FC i 2004. Der fikk han ikke spille en eneste kamp, og fra september til desember i 2005, var han på lån til den skotske førstedivisjonsklubben Stirling Albion, hvor han fikk fire kamper. I november 2006 forlot Giacomi Rangers FC og gikk til det belgiske førstedivisjonslaget KSK Beveren. Uten å gjøre alt for stor suksess de gangene han kom utpå banen, så ble han ofte henvist til benken. I mars 2008 gikk veien til Norge og Kristiansund med spill for Kristiansund BK. Hans siste lag var for Averøykameratene i 2011.

Giacomi har spilt på diverse ungdomslandslag for Canada, og representerte landet i FIFA U-20 VM i Nederland i 2005. Han var også med i troppen under CONCACAF Gold Cup i 2007, hvor Canada kom til semifinalen. 

## Referanser


## Eksterne lenker
*
Hakata-Ohshima-broene

**Hakata-Ohshima-broene** er to broer i Japan som forbinder øyene Hakatajima og Ōshima. De er del av den 59km lange Nishiseto-motorveien som binder sammen de to hovedøyene Honshū og Shikoku. Broene ble åpnet i 1988 og har en total lengde på 1&nbsp;230 meter.

## Hakata-broen
* Total lengde: 325 meter
* Hovedspenn: 145 meter
* Type bro: fritt frambygg-bro

## Ohshima-broen
* Total lengde: 905 meter
* Hovedspenn: 560 meter
* Type bro: hengebro

## Eksterne lenker
* Honshu-Shikoku Bridge Expressway Company Limited – Besøkt 24. mars 2008
* Structurae-databasen om Hakata-broen - Besøkt 4. desember 2007
* Structurae-databasen om Ohshima-broen - Besøkt 4. desember 2007
Montebello (Oslo)

**Montebello**  er et boligstrøk i bydel Ullern i Oslo. Navnet kommer fra en løkkeeiendom skilt ut fra søndre Huseby gård (Oslo) i 1829.

Området kan grovt sett avgrenses til mellom Ullernchausséen i sør, Mærradalen med Mærradalsbekken i vest og Makrellbekken i nord og øst. Dermed grenser det til Smestad i øst, strøket Makrellbekken i nord, og Ullern/Ullernåsen i vest. Kolsåsbanen går tvers gjennom området.

Boligstrøket Montebello kom i medienes søkelys høsten 2015 da noen av beboerne sterkt motsatte seg opprettelsen av et asylmottak.

## Historie og bebyggelse
Området har vesentlig eneboligbebyggelse bygget kort før andre verdenskrig og før Kolsåsbanen kom. Montebello stasjon ble åpnet i 1942. Nyere boligbebyggelse etter annen verdenskrig kom i Husebyskogen, som er øverste sone før man kommer inn på nordre Husebys område og i skrenten mot Ullernchausséen. På Montebello ligger Radiumhospitalet og Smestad transformatorstasjon, og her ble Husebyrennene, forløperen til Holmenkollrennet, avholdt.

Strøket ble kjent gjennom Trond Kirkvaags sketsj «Heisann Montebello», men påstanden om at strøket er blant Oslos dyreste er noe unøyaktig: «Området mellom Kolsåsbanen og Ring 3 er heller ikke spesielt eksklusivt. Her er monstermaster, helt vanlige rekkehus, helt vanlige blokker, helt vanlige villaer, og den fredede villaen Montebello fra 1910. I resten av skråningen ligger sykehus, bedrifter, skole, og gjenbruksstasjon. Montebello har rundt 2600 arbeidsplasser og er svært industrialisert for å være et «av byens mest luksuriøse villaområder».»

## Referanser


## Kilder
* Oslo byleksikon
University of Alberta

**University of Alberta (U of A)** er et offentlig universitet i Edmonton, Alberta, Canada. Universitetet ble grunnlagt i 1908, og er med over 36 000 studenter et av de fem største universitetene i Canada.

## Akademisk
Universitetet har ca. 36 000 studenter, derav 2 000 internasjonale studenter fra 110 land. U of A har 3 353 akademisk ansatte i tillegg til ca. 6 000 ikke-akademisk ansatte. Ingen andre Canadiske universiteter har vunnet flere 3M Teaching Fellowships for lavere grads undervisningseksellense enn U of A med 28 priser siden 1986. Universitetet tilbyr høyere utdanning i 200 lavere grads- og 170 høyere grads program

### Fakulteter og Programmer
Universitetet har 18 fakultet og to affilierte colleges: 

* Faculty of Agricultural, Life and Environmental Sciences
* Faculty of Arts
* Augustana Faculty
* School of Business
* Faculty of Education
* Faculty of Engineering
* Faculty of Extension
* Campus Saint-Jean
* Faculty of Graduate Studies and Research
* Faculty of Law
* Faculty of Medicine and Dentistry
* Faculty of Native Studies
* Faculty of Nursing
* Faculty of Pharmacy and Pharmaceutical Sciences
* Faculty of Physical Education and Recreation
* School of Public Health
* Faculty of Rehabilitation Medicine
* Faculty of Science
* St. Joseph's College
* St. Stephen's College
## Eksterne lenker
*
Shin-Onomichi-broen

**Shin-Onomichi-broen** er en skråstagbro i Japan. Den er en del av den 59&nbsp;km lange Nishiseto-motorveien som binder sammen de to hovedøyene Honshū og Shikoku. Den er bygget parallelt med den gamle Onomichi-broen.

## Eksterne lenker
* Honshu-Shikoku Bridge Expressway Company Limited – Besøkt 24. mars 2008
* The world longest tunnel page – Besøkt 24. mars 2008.
Trude Sørensen

**Trude Sørensen** (født 10. juni 1978) er tidligere leder i Ungdom mot EU og har sittet i Nei til EUs råd. Hun er fra Vestfold, men har også vært bosatt i Oslo og er partipolitisk uavhengig.
Robert D. Ballard

**Robert Duane Ballard** (født 30. juni 1942 in Wichita, Kansas) er en amerikansk oseanograf som er mest bemerket for sitt arbeid i undervannsarkeologi. Han er mest kjent for oppdagelsen av vrakene av RMS «Titanic» i 1985, slagskipet «Bismarck» i 1989 og vraket av hangarskipet USS «Yorktown» i 1998. Hans nyeste oppdagelse er vraket av John F. Kennedys PT-109 i 2002 og besøket hos de folket på Salomonøyene, som reddet hans mannskap.  Ballard er en etterkommer etter ville vestens *lawman* Bat Masterson.

Han har studert ved University of California, Santa Barbara, University of Hawaii, University of Southern California og ved University of Rhode Island der han avla doktorgrad i maringeologi. Han var også utdannet innenfor marinen, men forlot marinen i 1970. 

## Referanser
Lars Christensentoppen

**Lars Christensentoppen** er det høyeste punkt på Peter 1.s øy med &nbsp;moh. Toppen er en utdødd skjoldvulkan og er dekket av isbre. Navnet har toppen etter skipsrederen Lars Christensen, (1884–1965), eieren av skipet «Odd I», som i 1926 til 1927 seilte rundt Peter 1.s øy.

## Eksterne lenker
*
Haakon Bekeng-Flemmen

**Haakon Andreas Bekeng-Flemmen** (født 21. mars 1977 i Oslo) er en norsk redaktør, journalist og idéhistoriker bosatt i Oslo. I september 2020 disputerte han med avhandlingen *Kulturkamp og krenkelse – striden om Guds grønne enger 1932–1934* ved Universitetet i Oslo. Han var kulturredaktør i *[[Klassekampen]]* i perioden 2013 til 2016. 

Tidligere har Bekeng-Flemmen vært journalist i *[[Ny Tid]]* og redaktør for filosofi- og idéhistorienettstedet Salongen. Han har vært redaksjonsmedlem i fagpublikasjonen *[[Arr idéhistorisk tidsskrift]]* siden 2009. 

Fra 1997 til 1999 var Bekeng-Flemmen leder av Ungdom mot EU, og i 1999 til 2000 var han nestleder i Nei til EU. Bekeng-Flemmen er i dag ansatt i Kulturrådets avdeling for kulturanalyse.

## Referanser
Olav Sannes Vika

**Olav Sannes Vika** (født 21. juni 1966) er leder av Tønsberg SV, medlem i Utvalg for helse og omsorg i Tønsberg kommune. Tidligere leder av Fellesorganisasjonen for barnevernspedagoger i Vestfold, Vestfold SV, tidligere gruppeleder for Tønsberg SV og tidligere leder av Ungdom mot EU. Han har også sittet i sentralstyret i Sosialistisk Ungdom og vært nestleder i Akershus SV

## Referanser
Cesare Maldini

**Cesare Maldini** (født 5. februar 1932 i Trieste i Italia, død 3. april 2016 i Milano) var en italiensk fotballtrener og fotballspiller.

Maldini vant Serie A fire ganger og Mesterligaen én gang med .

Han var far til Paolo Maldini.

## Referanser


## Eksterne lenker
*
Indoor Football Scandinavia

**Indoor Football Scandinavia** (forkortet IFS) er et forbund for futsal i Skandinavia. Forbundet ble grunnlagt av brødrene Frank og Kurt Hartvedt. I april 2010 overtok Kurt Hartvedt lederrollen, mens Frank Hartvedt formelt gikk ut av IFS. Maria Hanstveit entret IFS-ledelsen i april 2010, og er hovedkoordinator i Norge, og medlem av kvinnekomitteen i Det Euopeiske Futsalforbundet. Maria Hanstveit har overordnet ansvar for turneringsoppsettene i hele Norge, og forøvrig har hun tett kommunikasjon med og oppfølging av de respektive avdelingslederne. IFS engasjerer nærmere 70 personer hver sesong gjennom avdelingsledelse, dommerteam, promotionteam, redaksjon, markedskonsulenter, eksterne rådgivere og skribenter.

Futsalbevegelsen IFS (Indoor Football Scandinavia) ble stiftet 7. mars 2002. IFS var en videreføring av bevegelsen bak breddekonseptet Scandinavian Indoor Series (SIS) som på det tidspunktet IFS ble stiftet var lansert i Bergen, Kristiansand, Stavanger og Trondheim i hovedsamarbeid med Radio 1 Norge. Konseptets utvikling startet allerede i 1998 i Bergen. I 2002 ble SIS-konseptet lansert i Oslo, året etter i Stockholm og København. 

IFS driver i dag Bergen Indoor, Stavanger Indoor, Trondheim Indoor, Oslo Indoor, Kristiansand Indoor, Møre Indoor, Vestfold Indor og Østfold Indoor (Spilleautomater Futsal League) – med årlig NM-sluttspill. Indoor-turneringene markedsføres under merkenavnet Kameratfotball og Løkke-Cup, og forøvrig som futsal.  

Over 25&nbsp;000 lag har så langt vært påmeldt i IFS sine turneringer, normalt registreres mellom 15&nbsp;000 og 20&nbsp;000 påmeldte spillere årlig. Fra 2004 til 2007 drev IFS også Futsal Elite Scandinavia. Denne serien ble i 2007 avviklet til fordel for eliteklasse i SIS. I 2009 gikk IFS så tilbake til det opprinnelige konseptet med èn klasse, èn storbymester og èn sluttspillmester. 

IFS er medlem av Asociacion Mundial de Futsal og Union Europea de Futsal. Innunder disse forbundene er IFS ansvarlig for administrering av landslagsuttak i Norge. Landslaget Norge Futsal har deltatt i to VM og fire EM siden 2003. IFS-klubber har deltatt i europeiske mesterskap (kvalifisert fra IFS Futsal-NM): Oslo Futsal (fra Oslo Indoor) deltok i UEFS Mesterliga i Minsk, Belarus i 2010; Stavanger Futsal (fra Stavanger Indoor) deltok i UEFS Mesterliga 2011 i Kaliningrad, Russland; 1-2-3 Rogaland Futsal (fra Stavanger Indoor) og KSI Futsal (fra Kristiansand Indoor) deltok i UEFS Mesterliga i Otrokovice, Tsjekkia i 2012; Tynset Futsal deltok i UEFS Cup of Europe på Korsika, Frankrike i 2013. KSI Futsal ble i 2013 første norske IFS-klubb som deltok i historiens første VM i Mikrofutsal i regi av Det Europeiske Futsalforbundet som IFS er medlem av.

IFS avsluttet sin virksomhet 31.desember 2019.

## Referanser
 

## Eksterne lenker
*
Luwan

**Luwan** (kinesisk: 卢湾区, pinyin: *Lúwān Qū*) var et indre bydistrikt i byprovinsen Shanghai i Folkerepublikken Kina. Det ble i 2011 innlemmet i nabodistriktet Huangpu.

Luwan dekket 8,05&nbsp;km² (hvorav 0,5 vannoverflate) og hadde 328&nbsp;383&nbsp;innbyggere (2003). Befolkningstettheten var 40&nbsp;793&nbsp;innbyggere pr km².

Distriktet Luwan begynte sør for Folkets park og gjennomkrysses av Huaihai-gaten, en kjent handle- og restaurantgate. Nord i distriktet lå i sin tid det franske konsesjonsområde i Shanghai, og dette har satt sitt preg på gatebildet med alleer og husenes arkitektur. 

Distriktet bler oppkalt etter *Lujia Wan*, som betyr «Lus bukt» etter en buktning i en elv som senere er blitt tildekket og omdirigert.
Jesu Hjertekirken i Songjiang

**Jesu Hjertekirken i Songjiang** er en katolsk kirke i bispedømmet Shanghai i Kina. Den ligger i Songjiang-distriktet. Kirken ble bygd i 1658 for midler donert av Candida Xu, barnebarn av den mer kjente Paul Xu Guangqi. Bygningen ble ødelagt i 1872, men umiddelbart gjenoppbygd i den form som den har i dag (2008). Mens kirkns eksteriør er en blanding av østlig og vestlig byggestil, minner kirkens indre mest om stilen inne i et gammelt kinesisk palass. 

Kirken ble stengt under kulturrevolusjonen, men ble gjenåpnet i juni 1993.
Klar en klassiker

***Klar en klassiker*** er et norsk spørreprogram om klassisk musikk som gikk på NRK Radio fra 1988 til 2015. Programmet gikk på P2 og ble sendt søndager mellom kl 9 og 10. Programledere var Kjell Hillveg og Stein Eide.

I programmet ble det spilt utdrag fra tre forskjellige klassiske musikkverk. Lytterne skulle finne ut hvem som hadde komponert verkene, og det ble trukket ut tre vinnere som fikk en CD-plate i premie etter eget ønske. Som regel ble det gitt en premie i tillegg for riktige verktitler. For å hjelpe lytterne på glid gav programlederne en ledetråd over et gitt tema (komponistene hadde fødselsdag i samme måned, verkene hadde samme tema i tittelen og lignende).

Én gang pr måned ble konkurransen kalt "klar en komponist". Det spiltes da isteden eksempler fra tre verk av samme komponist av fallende vanskelighetsgrad. Det ble i dette tilfellet gitt en større premie for tre riktige verktitler.

30. april 2008 ble program nummer tusen markert med en konsert med kringkastingsorkesteret i Store Studio i NRK.

Første program ble sendt den 9. oktober 1988. Siste program ble sendt 21. juni 2015.

## Referanser


## Eksterne lenker
*Hjemmeside